רביב כנר

רביב כנר (נולד ב-9 ביולי 1994) הוא זמר ישראלי.

ב-2019 התפרסם כשהשתתף בעונה השביעית של תוכנית המציאות הכוכב הבא לאירוויזיון. ב-2020 הוציא את סינגל הבכורה שלו, "רסיסים", שהפך ללהיט והגיע למקום הרביעי במצעד השבועי של מדיה פורסט ולמקום השני במצעד הרשמי של גלגלצ לשנת תשפ"א.

 ביוגרפיה 
כנר נולד וגדל בחולון בשנת 1994. הוא הבן האמצעי במשפחה בין שלושה ילדים. אביו, יוסי, הוא מוזיקאי ואימו, ראומה, בעלת קונדיטוריה ותיקה בתל אביב. בזכות עובדה זאת גם התגלה באחד מהאירועים של הקונדיטוריה על ידי לבנה חכים וזכה להשתתף בגיל צעיר בפרסומות. הוא נחשף למוזיקה בגיל 15 בזכות קרוב משפחתו, אבי סטרול, בסיסט להקת "היהודים" לשעבר, ובחר לנגן בתופים. שירת בצה"ל כלוחם ביחידת אגוז ולחם במבצע צוק איתן, שם איבד ארבעה מחבריו.

בשנת 2019 השתתף בעונתה השביעית של תוכנית המציאות "הכוכב הבא לאירוויזיון". באודישן ביצע את השיר "Angels" וזכה לכ-93 אחוזים מקולות הקהל והשופטים, בסופו של דבר, העפיל כנר לחצי הגמר.

בפברואר 2020, לאחר שחתם בחברת טדי הפקות, הוכרז כי המנהלת האמנותית שלו היא הזמרת ושופטת הכוכב הבא לאירוויזיון קרן פלס. ביולי הוציא את סינגל הבכורה שלו, "רסיסים", שנכתב על ידי פלס בשיתוף אבי אוחיון ומהווה כסינגל הראשון מתוך אלבום הבכורה העתידי שלו. השיר זכה להצלחה רבה והגיע למקום הרביעי במצעד השבועי של מדיה פורסט ולמקום הראשון במצעד הרשמי של גלגלצ ובמצעד שירי הספוטיפיי הישראלי השבועי, ואף זכה לשבחים ממבקרי המוזיקה. השיר הגיע למקום השני במצעד השנתי של גלגלצ לשנת תשפ"א. השיר צבר 38 מיליון צפיות באתר יוטיוב.

באפריל 2020 הופיע בטקס "שירים לזכרם", בהשתתפותו של נשיא המדינה ראובן ריבלין, שהתקיים במסגרת יום הזיכרון לחללי מערכות ישראל. בספטמבר 2020 השתתף בשיר "שמור עליי", יחד עם אמנים שונים, כחלק מפרויקט "ותן חלקנו". ב-20 בדצמבר, הוציא את הסינגל "רוצה שלום", שהגיע בשיאו למקום הראשון במצעד השבועי של מדיה פורסט ובמצעד הרשמי של גלגלצ. השיר הגיע למקום השביעי במצעד השנתי של גלגלצ לשנת תשפ"א.

ב-11 ביולי 2021 הוציא את הסינגל "נשלים את הכל".ממוזער|רביב כנר בהופעה של קרן פלס ביבנה, יולי 2021.בדצמבר 2021 עזב את חברת טדי הפקות. עם זאת, קרן פלס נשארה מנהלתו האמנותית.

בינואר 2022 הוציא את הסינגל "מים עמוקים". באותו חודש נבחר לאחד הפרזנטורים של חברת "קסטרו" לשנת 2022.

במרס 2022 הקליט ביצוע של "גולני שלי" לאתר דובר צה"ל וגל"צ.

אלבומו הראשון של כנר, "רסיסים" יצא ב-10 באפריל 2022. במאי של אותה שנה ביצע כנר את השיר "גשם" בטקס הדלקת המשואות.
ב-2 ביוני של אותה שנה השתתף כנר לצד לירן דנינו בשיר "צעירים לנצח", כחלק מהאלבום "צעירים לנצח" של צמד הכותבים, המלחינים והמפיקים דולי ופן. ב-13 בדצמבר 2022 הוציא את השיר "כל גיבור נשבר". ביוני 2023 הוציא את הסינגלים "אצלי הכל בסדר" ו-"Together Alone" עם TOX1C. ב-30 ביולי הוציא את הסינגל "איפה את?" עם הזמר אבי אבורומי.

ב-2023 השתתף בעונה החמישית בסדרת הנוער "זיגי" בתפקיד עופר, מנהל הפנימייה.

בתקופת מלחמת חרבות ברזל כנר שירת במילואים בגבול הצפון, בחרמון, ולאחר מכן ברצועת עזה. ב-7 בינואר 2024 הוציא כנר את הסינגל "הביתה", אותו כתב בעת שירות המילואים שלו במהלך מלחמת חרבות ברזל. ב-29 בינואר 2024 הוציא בשיתוף עם סאבלימינל והצל את הסינגל "זה עלינו".

בשנת 2024 השתתף בתוכנית המציאות משחקי השף: אוטו אוכל לצד אחיו גיא. באותה השנה נבחר להשיא משואה יחד עם חיים אוליאל ועברי לידר בטקס הדלקת המשואות בהר הרצל. ב-30 במאי 2024 הוציא את הסינגל "לא ראיתי את זה בא".

ב-12 בספטמבר 2024 יצא אלבומו השני של כנר, "עכשיו טוב". בדצמבר 2025 הוציא את השיר "סטרפלס".

 דיסקוגרפיה 

אלבומי אולפן
 2022: רסיסים
 2024: עכשיו טוב

 פרסים ומועמדויות 
+פרסים ומועמדויות של רביב כנרשנהפרסמועמדותקטגוריהתוצאההערה2021המצעד השנתי של גלגלצ ו-וואלהעצמואיש השנה במוזיקהעצמופריצת השנה"רסיסים"שיר השנהנכלל ברשימה(מקום שני)"רוצה שלום"נכלל ברשימה"נשלים את הכל"נכלל ברשימה(מקום 30)המצעד השנתי של ynet ורדיו תל אביב:עצמופריצת השנה"רסיסים"שיר השנההמצעד השנתי של מאקו וטיקטוק"רוצה שלום"נכלל ברשימה(מקום 18)עצמופריצת השנההמצעד השנתי של מדיה פורסט"רסיסים"שיר השנהנכלל ברשימה(מקום חמישי)"רוצה שלום"נכלל ברשימה2022המצעד השנתי של כאן ג'עצמוזמר השנה"מים עמוקים"שיר השנהמקום 20"נשרף העולם" נכלל ברשימהנבחרי ישראל בידורעצמוזמר השנה"מים עמוקים"שיר השנההמצעד השנתי של גלגלצ ומאקועצמואיש השנה במוזיקהרסיסיםאלבום השנהעצמוהופעת השנה"מים עמוקים"שיר השנהמקום 38"נשרף העולם"שיר השנהנכלל ברשימההמצעד השנתי של ynet ורדיו תל אביבעצמוזמר השנה"נשלים את הכל"שיר השנהמקום 19"מים עמוקים"נכלל ברשימההמצעד השנתי של רדיו דרוםעצמוזמר השנה"לחזור"שיר השנהפרסי נבחרי השנה של פרוגיעצמוזמר השנה

 קישורים חיצוניים 





 טקס הדלקת המשואות 2024: משואת ניצחון הרוח, באתר מערך הדיגיטל הלאומי

 הערות שוליים 

קטגוריה:זמרים ישראלים
קטגוריה:מתמודדי הכוכב הבא
קטגוריה:נס ציונה: אישים
קטגוריה:פורבס 30Under30: ישראל
קטגוריה:אנשי השנה של מצעד הפזמונים העברי
קטגוריה:זמרי פופ ישראלים
קטגוריה:זמרי רוק ישראלים
קטגוריה:לוחמי יחידת אגוז
קטגוריה:חיילי צה"ל במבצע צוק איתן
קטגוריה:חיילי צה"ל במלחמת חרבות ברזל
קטגוריה:משיאי משואה ביום העצמאות: 2024
קטגוריה:ישראלים שנולדו ב-1994